OzLabs/hebrew-wiki-articles huggingface dataset:
אברהם לייב מונזון

אברהם לייב מונזון (1865–1948) היה דפס ואומן ארץ-ישראלי.

==ביוגרפיה==
אברהם לייב מונזון נולד בשנת 1865 בירושלים. אביו, ר' שמעון מונזון, היה גבאי בבית הכנסת החורבה בעיר וכן היה סוכן הדואר הראשון בארץ-ישראל. בראשית שנות ה-90 של המאה ה-19 נסע ללימודים בפרנקפורט, גרמניה. עם שובו לירושלים הקים ביחד עם אחיו, משה מרדכי מונזון, בית דפוס ליתוגרפי בשם "דפוס מונזון". בית הדפוס פעל בתחילה עם מכבש יד והחל משנת 1894 בעזרת מכונת דפוס אוטומטית שייבא. לצד פעולתו כדפס שימש מונזון גם כצייר וכמעטר עבור בית הדפוס. הוא יצר עיטורים מורכבים לתעודות, ללוחות מזרח ולפריטים שימושיים אחרים ששימשו את אנשי היישוב הישן. העבודות שילבו בין מסורת האמנות היהודית לבין טכניקות הדפס חדשניות לתקופתו בארץ ישראל כגון ליתוגרפיה צילומית, הדפסות בלט והזהבה.

==גלריה==
<gallery>
File:Monsohn002.jpg|בית מחסה ליתומים-דיסקין (1910), הדפס-אבן, גובה 62 ס"מ, רוחב 49 ס"מ
File:Monsohn003.jpg|לוח מזרח (שנות ה-20 של המאה ה-20), הדפס-אבן, גובה 45 ס"מ, רוחב 59 ס"מ
File:Monsohn004.jpg|כולל חיבת ציון (שנות ה-20 של המאה ה-20), הדפס-אבן, גובה 65 ס"מ, רוחב 49 ס"מ
</gallery>

==קישורים חיצוניים==
* [https://merhav.nli.org.il/primo-explore/search?query=any,contains,%D7%9E%D7%95%D7%A0%D7%96%D7%95%D7%9F&sortby=rank&vid=NLI&mfacet=creator,include,Monzon%20Avraham%20Leyb,1&mfacet=creator,include,%D7%9E%D7%95%D7%A0%D7%96%D7%95%D7%9F%20%D7%90%D7%A8%D7%99%D7%94%20%D7%90%D7%91%D7%A8%D7%94%D7%9D,1&mfacet=creator,include,%D7%9E%D7%95%D7%A0%D7%96%D7%95%D7%9F%20%D7%9C%D7%95%D7%99%20%D7%99%D7%A6%D7%97%D7%A7%20%D7%91%D7%9F%20%D7%99%D7%95%D7%A1%D7%A3,1&mfacet=creator,include,%D7%9E%D7%95%D7%A0%D7%96%D7%95%D7%9F,%20%D7%90%D7%91%D7%A8%D7%94%D7%9D%20%D7%9C%D7%99%D7%91,1&mfacet=rtype,include,Maps,2&mfacet=tlevel,include,online_resources,3&lang=iw_IL מפות דפוס מונזון] מאוסף המפות ע"ש ערן לאור, הספרייה הלאומית

==הערות שוליים==

קטגוריה:אמני הדפס ישראלים
קטגוריה:ציירים ישראלים
קטגוריה:גרפיקאים ישראלים
קטגוריה:אנשי היישוב הוותיק ילידי ארץ ישראל
קטגוריה:ארץ-ישראלים שנולדו ב-1870
קטגוריה:ארץ-ישראלים שנפטרו ב-1948
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
דוד אביחיל

הרב דוד אביחיל (נולד בה'תש"ך) הוא ראש הישיבה הגבוהה רמות ירושלים בשכונת רמות בירושלים, ומייסדה של ישיבה תיכונית מצפה רמון.

==ביוגרפיה==
נולד בשנת ה'תש"ך לאביו הרב אליהו אביחיל המוכר במיוחד כמייסד אגודת עמישב – למען נדחי ישראל בני מנשה ועשרת השבטים. למד בישיבת אור עציון במרכז שפירא ולאחר מכן בישיבת מרכז הרב, אצל הרב צבי יהודה הכהן קוק. הוסמך לרבנות, וכן לתואר שני בחינוך ומקצועות היהדות. שימש כרב היישוב הדר בית"ר. בשירותו הצבאי הגיע לדרגת סגן-אלוף. בשנת ה'תשנ"א (1990) ייסד את הישיבה התיכונית לחינוך תורני-סביבתי במצפה רמון, ועמד בראשה במשך 17 שנה. במקביל עמד בראש מספר מוסדות חינוך נוספים בהם המדרשה לבנות "מדברך נאוה", ישיבה גבוהה "נחלת שלמה", מדרשת "אור הדרום", מרכז הדרכה "דרכי נועם" ועוד, ולימד במכללת מורשת יעקב ברחובות. היה ממקימי תוכנית לימודי האמונה במכון מאיר ומלמד כיום גם במכללת בית וגן בירושלים.

בשנת ה'תשנ"ד (1994) נמנה עם מדליקי המשואות בפתיחת חגיגות יום העצמאות.

בשנת ה'תש"ע, פרש מראשות הישיבה במצפה רמון ועבר להתגורר בשכונת רמות אלון (רמות) בירושלים. בשנת ה'תשע"א ייסד ישיבה גבוהה בשכונה, והוא עומד בראשה עד היום.

נשוי ליעל ואב לחמישה. מתגורר בשכונת רמות בירושלים.

==ספריו==
* תיקון המידות
* מקום במדבר
* אדם וסביבה
* בצומת העולמות
* היערן

==לקריאה נוספת==
* הרב דוד אביחיל, "חינוך ולימוד מתוך בחירה – לדרכה החינוכית של הקריה במצפה רמון", עמ' 203–226, בתוך: הרב נריה גוטל (עורך), חופש הבחירה בחינוך – עיון הגות ומעש, מינהל החינוך הדתי, משרד החינוך, ירושלים, תשס"ד 2004

==קישורים חיצוניים==
* [https://meirtv.com/rabbis/3845/ שיעורים להאזנה של הרב דוד אביחיל], באתר מכון מאיר.
* [http://www.yramot.com שיעורי הרב אביחיל באתר הישיבה הגבוהה רמות ירושלים].
* [http://merhav.nli.org.il/primo_library/libweb/action/search.do?&tab=default_tab&srt=rank&ct=search&mode=Basic&dum=true&indx=1&fn=search&vid=NLI&vl(freeText0)=דוד%20אביחיל ספריו באתר הספרייה הלאומית]
* 

קטגוריה:בוגרי ישיבת מרכז הרב
קטגוריה:סגל מכון מאיר
קטגוריה:ראשי ישיבות ציוניות
קטגוריה:רבני הציונות הדתית בישראל
קטגוריה:ראשי ישיבות תיכוניות
קטגוריה:מצפה רמון: אישים
קטגוריה:רמות אלון: רבנים
קטגוריה:בוגרי ישיבת אור עציון
קטגוריה:משיאי משואה ביום העצמאות: 1994
מרכז ילצין

מראה אל בית דמידוב, ובו מרכז ילצין
מרכז ילצין (ברוסית: Ельцин Центр) הוא המרכז הנשיאותי על שם נשיא רוסיה הראשון, בוריס ילצין והוא מהווה מתחם הנצחה לנשיאה הראשון של הפדרציה הרוסית, בוריס ילצין ביקטרינבורג, רוסיה.

המתחם כולל בשטחו את המוזיאון ע"ש ילצין, את משרדי קרן המרכז הנשיאותי ילצין, גלריה לאמנות, היכל קולנוע המציג סרטים תיעודיים, ספרייה, בית קפה, חנות ספרים ומרכז מדעי. המרכז נוסד בהתאם לחוק הפדרלי משנת 2008 "אודות המרכזים למורשת היסטורית של נשיאי הפדרציה הרוסית, שסיימו כהונתם". נפתח לציבור ב-25 בנובמבר 2015.
==גלריה==
<center><gallery style="text-align:center; font-size:90%" caption="תערוכות מוזיאון בוריס ילצין">
Yeltsin-center-labyrinth.JPG|אולם המבוך
Yeltsin-center-museum-seven-days.JPG |ההיכל הראשי
Yeltsin-center-museum-troll.JPG|מחכים לשינוי!
Yeltsin-center-museum-apartments.JPG |הפוטש של אוגוסט
Yeltsin-center-museum-putch.JPG|הפוטש של אוגוסט
Yeltsin-center-museum-shop.jpg|פעולות לא פופולריות
Yeltsin-center-museum-crysis.JPG|מרתון נשיאותי
Yeltsin-center-museum-office.jpg|פרידה מהקרמלין
Yeltsin-center-museum-liberty.jpg|היכל החירות
</gallery></center>
==קישורים חיצוניים==

* 

קטגוריה:הנצחת בוריס ילצין
קטגוריה:יקטרינבורג: מבנים
קטגוריה:אנדרטאות ומבנים המנציחים את נשיאי רוסיה
משטרת הביטחון

משטרת הביטחון (זִיכֶרְהַייטְסְפּוֹלִיצַיי, זיפו; בגרמנית: Sicherheitspolizei, SiPo) הייתה סוכנות משולבת לחקירות ביטחוניות-פוליטיות ופליליות בגרמניה הנאצית, אשר כללה את הגסטפו, "משטרת המדינה החשאית" (Geheime Staatspolizei) והקריפו, המשטרה הפלילית (Kriminalpolizei). בשנת 1939 מוזגה משטרת הביטחון עם סוכנות המודיעין של המפלגה הנאצית, אס דה (Sicherheitsdienst) ליצירת המשרד הראשי לביטחון הרייך (RSHA - Reichssicherheitshauptamt). עם זאת, המונח "משטרת הביטחון" המשיך לשמש את סוכני הגסטפו והאס דה עד סוף מלחמת העולם השנייה.

== הקמה והתפתחות ==
ביוני 1936 מינה אדולף היטלר את היינריך הימלר, מפקד האס אס לראש המשטרה הגרמנית כולה בתואר ריכספיהרר-אס אס וראש המשטרה הגרמנית (Reichsführer-SS und Chef der Deutschen Polizei). הדבר איפשר להימלר להתחיל בתהליך ארגון המערכת המשטרתית מתוך עצמאות מלאה והכפפה למעשה של הארגון המדינתי (המשטרה) לארגון מפלגתי (האס-אס). בתחילה גיבש הימלר שתי זרועות עיקריות של כוח המשטרה, משטרת הסדר ומשטרת הביטחון. השר האחראי על הארגון להלכה היה שר הפנים וילהלם פריק, אף שהשליטה בפועל הייתה של הימלר והיטלר. בראש זיפו הופקד ריינהרד היידריך.
 
בעקבות האנשלוס (השתלטות גרמניה הנאצית על אוסטריה ב-1938) הקים היידריך יחידות מבצעיות מיוחדות (Einsatzkommando) שמטרתן הגנה על מבני ממשל באוסטריה ובחבל הסודטים. היה זה הכוח היחיד שהיה כפוף ישירות למטה משטרת הביטחון ולא לאחת משתי זרועותיו (הגסטפו או הקריפו). יחידות אלה התפתחו לכדי יחידות עילית אליהן גויסו מתנדבים מהגסטפו, האס דה, הקריפו והאס אס והוכפפו ישירות להיידריך. עם הפלישה לפולין נעו יחידות אלה, אשר נקראו עתה איינזצגרופן ("קבוצות משימה") והורכבו ממספר רב של יחידות חיסול ממונעות, אחרי הצבא הפולש בחזית המזרחית, השתתפו לעיתים בלחימה, וביצעו מעשי רצח של יהודים, פולנים, וקומוניסטים רוסים.

== לקריאה נוספת ==
* יעקב לזוביק, הביורוקרטיה של היטלר: משטרת הביטחון הנאצית והבנאליות של הרשע, ירושלים, תשס"א
<div class="mw-content-ltr">
* Gordon Williamson, World War II German Police Units, Osprey Publishing, 2006 
</div>

== קישורים חיצוניים ==

* [http://www.axishistory.com/axis-nations/germany-a-austria/polizei מבנה המשטרה בגרמניה הנאצית], היסטוריית הציר

קטגוריה:המשרד הראשי לביטחון הרייך
קטגוריה:אס אס
קטגוריה:טרמינולוגיה נאצית
קטגוריה:גרמניה הנאצית: ארגונים משטרתיים
אק בארס ארנה

אק בארס ארנה (ברוסית: «Ак Барс Арена») הוא אצטדיון כדורגל הממוקם בקאזאן שברוסיה. האצטדיון משמש בתור מגרשה הביתי של קבוצת רובין קאזאן המקומית, ומכיל 45,379 מקומות ישיבה. בניית האצטדיון החלה במאי 2010 והסתיימה ב-2013. עלות הבנייה של האצטדיון הייתה כ-450 מיליון דולר אמריקני.

בנובמבר 2019 ונחתם הסכם שיתוף פעולה בין האצטדיון לבנק אק בארס ושם האצטדיון שונה לשמו הנוכחי.<ref></ref>

האצטדיון אירח את טקסי הפתיחה והסיום של אוניברסיאדת קאזאן שנערכה בשנת 2013. כמו כן, בין ה-24 ביולי ל-9 באוגוסט 2015 אירח האצטדיון את אליפות העולם בשחייה, כשלצורך כך נבנתה במרכז האצטדיון בריכת שחייה.

האצטדיון אירח חלק ממשחקי מונדיאל 2018 ובקיץ 2023 היה אמור לארח את הסופרקאפ האירופי, אך בעקבות הפלישה הרוסית לאוקראינה הטורניר הועבר למקום אחר.
== גלריה ==
<gallery>
RubinKazanNewStadium.png|חזית האצטדיון
Kazan 2015 - Kazan Arena Panorama Sector 306.JPG|האצטדיון במהלך אליפות העולם בשחייה 2015
</gallery>

== קישורים חיצוניים ==

* 

== הערות שוליים ==

קטגוריה:אצטדיוני כדורגל ברוסיה
קטגוריה:אצטדיוני מונדיאל 2018
קטגוריה:קאזאן: ספורט
קטגוריה:רובין קאזאן
קרן טרנר אייל

קרן טרנר אייל (נולדה ב-3 במאי 1979) היא מנהלת ישראלית. אשר כיהנה כמנכ"לית משרד האוצר ומשרד התחבורה והבטיחות בדרכים.

==ביוגרפיה==
טרנר אייל היא בעלת תואר ראשון בכלכלה ומנהל עסקים בהצטיינות יתרה ותואר שני במנהל עסקים, שניהם מהאוניברסיטה העברית בירושלים.

בשנת 2004 החלה לעבוד באגף התקציבים במשרד האוצר, בו שימשה רכזת צוות התחבורה ורכזת בכירה של צוות פנים ועובדים זרים. במסגרת זו הייתה דירקטורית בחברת דואר ישראל וברכבת ישראל. בנובמבר 2011 עברה למשרד התחבורה וכיהנה כסמנכ"לית תשתיות ותיאום תחבורתי. בהמשך מונתה למשנה למנכ"ל המשרד. ביולי 2016 מונתה למנכ"לית משרד התחבורה, תחת שר התחבורה ישראל כ"ץ, עד חודש יוני 2020, האישה הראשונה שכיהנה בתפקיד. היא זכתה לשבחים על תפקודה משרי התחבורה ישראל כ"ץ ובצלאל סמוטריץ'<ref></ref>.

עם השבעת ממשלת ישראל ה-35. שר האוצר הנכנס, ישראל כ"ץ, מינה אותה למנכ"לית משרד האוצר, במקומו של המנכ"ל הפורש שי באב"ד. היא החלה את תפקידה כמנכ"לית בחודש יוני 2020 ולאחר שלושה חודשים הודיעה על פרישתה מהתפקיד.

בספטמבר 2021 מונתה לדירקטורית בחברת הנדל"ן המניב "אמות השקעות". באוקטובר 2021 הצטרפה כשותפה לקרן הון סיכון וינטג'.

==חיים אישיים==
טרנר אייל הייתה נשואה ליוני אייל ואם לשלושה. הזוג התגרש בשנת 2021. היא מתגוררת במושב הדר עם בעמק חפר בו גדלה. היא אחייניתו של ראש עיריית באר שבע ומפכ"ל המשטרה לשעבר, יעקב טרנר.

==קישורים חיצוניים==

* [https://www.gov.il/he/Departments/People/keren_terner קרן טרנר] באתר Gov.il
* 
* 
* 
* 

==הערות שוליים==

קטגוריה:מנכ"לי משרד התחבורה
קטגוריה:מנכ"לי משרד האוצר
קטגוריה:עובדות משרד האוצר
קטגוריה:נשות המושב
קטגוריה:בוגרות התיכון האזורי ע"ש בן-גוריון בעמק חפר
קטגוריה:בוגרי התיכון האזורי ע"ש בן-גוריון בעמק חפר
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:חברי רשת מעוז
קטגוריה:חברות רשת מעוז
קטגוריה:דירקטורים ישראלים
קטגוריה:מנכ"ליות משרדי ממשלת ישראל
קטגוריה:דירקטוריות ישראליות
קטגוריה:אנשי המושב
קטגוריה:ישראליות שנולדו ב-1979
קטגוריה:ישראלים שנולדו ב-1979
טרי דוברו

טרי דוברו (נולד ב-14 בספטמבר 1958) הוא מנתח פלסטי יהודי בארצות הברית המככב במספר תוכניות טלוויזיה העוסקות בניתוחים פלסטיים, לרוב במסגרת ערוץ E!. לעיתים הוא מופיע לצד המנתח האמריקאי ממוצא לבנוני פול נאסיף, כאשר דוברו מתמחה בניתוחי חזה ואילו נאסיף מתמחה בניתוחי אף. השניים הופיעו בשתי סדרות 'אסונות מפלסטיק' בהם סייעו לאנשים שעברו ניתוח פלסטי כושל, ו'אסונות טבע' בהם סייעו לאנשים שנולדו עם מומים קוסמטיים מולדים. דוברו נשוי לאישיות הטלוויזיה הת'ר דוברו, המופיעה לצידו בחלק מתוכניותיו.

==קישורים חיצוניים==
* 

* 

קטגוריה:רופאים אמריקאים
קטגוריה:בוגרי אוניברסיטת ייל
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:אמריקאים שנולדו ב-1958
משה מידנר

רבי משה מידנר-מישקין (תר"כ, 1860 – כ"ג בחשוון תר"צ, 1929) היה מנהל רוחני של ישיבת סלונים בדור השלישי של החסידות.

==ביוגרפיה==
נולד בסלונים לרבי יעקב לייב מישקין חתנו של רבי אברהם וינברג הראשון. לאחר נישואיו התגורר בעיירה מידנא לצד חותנו, ועל שם העיירה דבק בו הכינוי "מידנר". לאחר פטירת סבו האדמו"ר ביטל עצמו לבן דודו רבי שמואל וינברג מסלונים.

הקים יחד עם האדמו"ר רבי אברהם וינברג השני את ישיבת תורת חסד בברנוביץ' וכיהן שם כמנהל רוחני.

נפטר בברנוביץ'. 

חיבר ספרים רבים בנגלה ובנסתר שאבדו בשואה, בתוכם היה חיבור על מסכת יבמות.

דברי תורתו כונסו בספר "כתבי קודש" בדפוס סטנסיל ובספר "תורת אבות".

==לקריאה נוספת==
* ארגון יוצאי ברנוביץ' בישראל, ברנוביץ' - ספר זיכרון, תל אביב 1953, עמ' 261–264

==קישורים חיצוניים==
* [http://www.hebrewbooks.org/22541 ספר "כתבי קודש" מרבי משה מידנר], באתר HebrewBooks
* נגה בר-אור, [https://lif.ac.il/wp-content/uploads/2018/01/noga.pdf "חנוך לנער על פי דרכו" עיון בהגותו של האדמו"ר מסלונים]

==הערות שוליים==

קטגוריה:רבני סלונים
קטגוריה:משגיחים בישיבות מזרח אירופה
קטגוריה:משפחת וינברג
גרסיה השני, מלך גליסיה

גרסיה השני, מלך גליסיה (1042 - 22 במרץ 1090) היה מלך גליסיה בין השנים 1065–1071.

==ביוגרפיה==
גרסיה השני נולד בשנת 1042 לפרננדו הראשון, מלך לאון וסאנצ'ה מלאון, בתם של אלפונסו החמישי, מלך לאון ואלווירה מננדס. ב-24 בדצמבר 1065 מת פרננדו הראשון, ולאחר מותו פוצלה הממלכה בין בניו: סנצ'ו השני, מלך קסטיליה ירש את ממלכת קסטיליה, אלפונסו השישי, מלך לאון ירש את ממלכת לאון, גרסיה ירש את ממלכת גליסיה, אוראקה ירשה את העיר סמורה ואלווירה ירשה את טורו (Toro). גרסיה הוסיף לתאריו את התואר "מלך פורטוגל", והיה הראשון שנשא בתואר הזה.

בשנת 1069 כרת סנצ'ו השני ברית עם אלפונסו השישי, מלך לאון, ובשנת 1071 כבשו השניים את ממלכת גליסיה. סנצ'ו, אשר לא היה מרוצה מכך שבבעלותו נמצאות ממלכת קסטיליה וחצי מממלכת גליסיה, תקף בשנת 1072 את אלפונסו השישי ופלש לממלכת לאון בעזרתו של אל סיד. לאחר תבוסתו בגולפחרה שעל גדות נהר קריון, אילץ סנצ'ו את אלפונסו להימלט לעיר הווסאלים המורית טולדו, שם שלט מאמוּן. טורו, עירה של אחותו אלווירה, נפלה במהרה, ונדמה היה כי דבר לא יעצור את סנצ'ו. אחותו אוּרַאקַה נתנה לחלק הארי של הצבא הלאונזי למצוא מחסה בעיר שלה, סמורה. סנצ'ו הטיל מצור על העיר, אך ב-6 באוקטובר 1072 נרצח על ידי בלידו דולפוס, אציל גליסיאני, דבר שהוביל לנסיגת הכוחות הקסטיליאנים מן העיר.

לאחר הירצחו של סנצ'ו השני ניסה גרסיה לחזור ולשלוט על ממלכת גליסיה, אולם אחיו אלפונסו השישי, מלך לאון כלא אותו במנזר בלוס באריוס דה לונה, עד למותו ב-22 במרץ 1090.

==אילן יוחסין==

==קישורים חיצוניים==

* 

קטגוריה:אצולה ספרדית
קטגוריה:ילידי 1042
קטגוריה:נפטרים ב-1090
משה אלמושנינו

רבי משה אלמושנינו (סביב ה'רע"ו, 1516– ה'ש"ם, 1580) היה רב, פרשן, פילוסוף והוגה דעות שחי בסלוניקי שביוון.

נולד בסלוניקי למשפחה של אנוסים שמוצאה מאראגון. למד תורה בישיבת רבי יוסף טאיטאצאק, וכן למד מדע, פילוסופיה ורפואה. שלט במספר שפות, בספרות ההלכתית, הפרשנית והדרשנית אך גם בספרות הספרדית, במדעי הטבע ואסטרונומיה.

הוא היה רב של שתי קהילות בסלוניקי. ניסה לאחד בין קהילות בסלוניקי שהפירוד היה רב בהן. בשנת שכ"ו (1566) נסע לקושטא להשתדל אצל הסולטן הטורקי בעד יהודי סלוניקי.

רוב ספריו עוסקים בפרשנות ספרי התנ"ך. כתב גם ספרים בפילוסופיה, על תורת אריסטו ואחרים; ספרים אלו נותרו בכתב יד.

בשנת שכ"ט, הוא מעיד שלקה בשבץ מוחי, וככל הנראה סבל משיתוק חלקי. נפטר בסביבות שנת ה'שמ"ב<ref>ישנם הסוברים שנפטר כמה שנים מאוחר יותר</ref>.

בנו היה רבי שמעון.

==חיבוריו==
הרב אלמושנינו חיבר כ-28 ספרים בעברית ובספרדית. חלקם הגדול נותר בכתבי יד בספריות שונות בעולם וחלקם אבד. המהדורות הראשונות של ספריו שיצאו לאור בדפוס:
*תורת משה, ירושלים, תשפ"א, על פי כ"י ספריית עץ חיים באמשטרדם ומקבילתם בכ"י ספריית המדינה במוסקבה מס' 1053 (דרשות וביאור פסוקים ומאמרי רז"ל).
*פרקי משה, סלוניקי, שכ"ג (על פרקי אבות)
*תפילה למשה, סלוניקי, שכ"ג (על קריאת שמע על המיטה ומעלת לימוד התורה)
*ידי משה, סלוניקי, של"ב (על חמש מגילות)
*מאמץ כח, קושטא, שמ"ב (דרשות)
*הנהגת החיים - ליברו אינטיטולאדו ריגימיינטו די לה וידה סלוניקי, שכ"ד (בלאדינו ועברית). ספר מוסר ועקרונות לבריאות.<ref></ref> הספר המקורי הראשון שנכתב במאה ה-16 בלאדינו.<ref></ref>
*תיקון סופרים, ליוורנו, תקמ"ט (נוסח שטרות, נדפס ללא שם המחבר)
*תולדות קונסטנטינופול, נכתב בספרדית ונדפס במדריד, 1638

תשובות הלכתיות רבות של אלמושנינו נמצאות בספרים של חכמי דורו. חלק מספריו נדפסו במהדורות ערוכות מחדש במאה ה-20 על ידי המכון לחקר יהדות שאלוניקי, ועל ידי מכון באר התורה בלייקווד (ניו ג'רזי).

== לקריאה נוספת ==

* מאמץ כח, הוצאת אהבת שלום (ירושלים תשע"ה), מבוא

==קישורים חיצוניים==
* 
* 
* ספריו בהיברובוקס:
** 
** 
** 
** 
** 
** 
** 
** 
** 
* [https://archive.org/details/32882019070617-extremosygrande/page/n1/mode/2up Extremos y grandezas de Constantinopla] ספרו על תולדות קונסטנטינופול
* 

==הערות שוליים==

קטגוריה:ילידי 1515
קטגוריה:סלוניקי: רבנים
קטגוריה:פרשני נ"ך
קטגוריה:נפטרים ב-1580
קטגוריה:רבנים יוונים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:פרשני מסכת אבות
קטגוריה:צאצאי אנוסים
חכאי תהומות

חכאי תהומות (שם מדעי: Saccopharyngiformes) היא סדרת דגים מקריני סנפיר הקרובים לצלופחים וחיים רק במעמקי הים והאוקיינוס. 

לא כל החוקרים מסכימים על קיום הסדרה. אחרים משייכים משפחות אלה לסדרת הצלופחאים.

== מאפיינים ==
מיני סדרה זו חיים רק באוקיינוסים העמוקים ויכולים לצלול לעומק של יותר מ-3,000 מטר ועולים למעלה לעיתים נדירות. המינים מוכרים למדע רק מ"דגימות" שונות שנאספו על ידי דייגים או כשגופותיהם נפלטו לחוף. עדיין חסר מידע על רוב המינים.

מינים אלו חסרים עצמות הקיימות לדגים אחרים, כגון הצלעות, וחסרים להם גם סנפירים מותאמים ושלפוחיות אוויר. הם אורבים בעומק לטרף ואז פוערים את לועותיהם ובולעים אותו, כמעט ללא קשר לגודלו כשביכולתם לבלוע טרף שגדול ממשקלם.

כמו החכאים שעל שמם הם קרויים הם בעלי פיתיון המושך טרף לעבר פיהם הרחב.

==מיון==
*סדרה חכאי תהומות (Saccopharyngiformes)
**תת-סדרה Cyematoidei
***משפחה צלופחי זנב-מחבט (Cyematidae)
****סוג ומין יחיד Cyema atrum
****סוג ומין יחיד Neocyema erythrosoma
**תת-סדרה Saccopharyngoidei
***משפחה צלופחי שקנאי (Eurypharyngidae) 
****סוג ומין יחיד צלופח שקנאי (Eurypharynx pelecanoides)
***משפחה Monognathidae 
****סוג Monognathus
***משפחה Saccopharyngidae
****סוג Saccopharynx

==קישורים חיצוניים==

* 

*
2038

__TOC__
==אירועים צפויים==
* הגשושית ניו הורייזונס צפויה לעזוב את מערכת השמש.
[[באג 2038 הוא באג שעלול לגרום לתקלות בתוכנות המשתמשת בשיטת POSIX לחישוב הזמן (כמו מרבית מערכות היוניקס). הבאג משפיע על תוכנות המחזיקות את הזמן במשתנה מסוג מספר באורך 32 ביט עם סימן ומפרשות את ערך המשתנה כמספר השניות שחלפו מתחילת 1 בינואר 1970. ב-19 בינואר 2038 צפוי המשתנה לגלוש, כפי שממחיש הציור (שהוא קובץ GIF מונפש), ולשבש את תצוגת הזמן.]]
=== ינואר ===
* 5 בינואר - ליקוי חמה שיראה מהאיים הקריביים, האוקיינוס האטלנטי ומערב אפריקה.
* 19 בינואר - לפי תרחיש באג 2038, עלולות להתרחש תקלות בתוכנות המשתמשות בזמן יוניקס לחישוב הזמן.

=== אפריל ===
* 25 באפריל - חג הפסחא מתרחש בתאריך המאוחר ביותר שלו, הפעם האחרונה שזה קרה הייתה בשנת 1943.

=== יולי ===
* 2 ביולי - ליקוי חמה שיראה מאמריקה, אפריקה ומהאוקיינוס האטלנטי.

=== דצמבר ===
* 26 בדצמבר - ליקוי חמה מלא שיראה מאוסטרליה, ניו זילנד ואזור האוקיינוס השקט הדרומי.

==לוח שנה==








==ראו גם==

==קישורים חיצוניים==
Google Cloud Platform

Google Cloud Platform (בראשי תיבות: GCP) היא פלטפורמת מחשוב ענן של חברת גוגל, המציעה לקהל הרחב שירותי אירוח ותשתית המניעים גם את מנוע החיפוש Google ואת YouTube. נכון לנובמבר 2021 יש לה 85 מרכזי נתונים ב-28 מיקומים ברחבי העולם. פלטפורמת הענן מספקת למפתחים מוצרים ושירותים כדי לבנות מגוון של יישומים ואתרי אינטרנט מפשוטים ועד למורכבים.

Google Cloud Platform היא חלק מחבילת הפתרונות לעסקים של Google for Work ומספקת סט מודולרי של שירותי ענן וכלי פיתוח. לדוגמה, אירוח וביצוע חישובים, אחסון מידע מובנה, אחסון קבצים, ממשקי תרגום, ממשקי עיבוד תמונה וממשקי חיזוי.

== רכיבים של Google Cloud Platform ==
* Google App Engine - שירות המאפשר הרצת בניית יישומי אינטרנט ויישומים למכשירים ניידים במהירות בהרצת קוד מנוהל ללא ניהול התשתית כלל, מקביל ל-Amazon EBS. השירות פעיל בשפות התכנות ג'אווה, PHP, Node.js, פייתון, סי שארפ, .NET, Ruby ו-Go.
* Google Compute Engine - שירות המאפשר הרצת מכונות וירטואליות על תשתיות גוגל וחישוב מבוזר על גביהן, מקביל ל-Amazon EC2.
* Google Container Engine - שירות המאפשר הרצת קונטיינרים של Docker וניהולם ב-Kubernetes.
* Google CloudSQL - שירות בסיס נתונים MySQL מנוהל בענן, מקביל ל-Amazon RDS.
* BigQuery - פלפורמת מידע כשירות, המאפשרת ביצוע Map Reduce על נפחי מידע גדולים מאוד בזמן קצר בדומה להאדופ.
* Cloud Pub/Sub - שירות תקשורת א-סינכרונית בקצבים גבוהים, בדומה ל-Amazon Kinesis.
* Google Cloud Functions - מוצר בגרסת אלפא המהווה Function as a service. שירות המאפשר הפעלת פונקציות על ידי אירועים ללא פיתוח כלל. מקביל ל-Amazon Lambda או IBM OpenWhisk
* ממשקים (API) לניתוח קול, תמונה ושפה טבעית.

== משתמשים ==
* סנאפצ'ט
* רוביו
* חדשות ערוץ 2
* אקדמיית קהאן
* ויקס (חברה)
* נמל התעופה לונדון הית'רו
* סנופלייק

== ציר הזמן ==
* אפריל 2008 - Google App Engine יצא לאור בתצוגה מקדימה.
* מאי 2010 - Google Cloud Storage הושק.
* יולי 2012 - הוצגה תוכנית השותפים של Google Cloud Platform.
* אוקטובר 2012 - זמן קצר לאחר תקלה מערכתית באמזון, Google App Engine חווה תקלה מערכתית שהשפיעה גם על Tumblr ו-Dropbox.
* אפריל 2012 - BigQuery, שהוצג לראשונה בחודש מרץ, הושק לקהל (GA).
* דצמבר 2013 - לאחר 18 חודשי תצוגה מקדימה Google Compute Engine הושק (GA).
* פברואר 2014 -Google Cloud SQL הושק (GA).
* מרץ 2014 - גוגל הודיעה על הוזלת מחירים בשירותי הענן של בין 30% ו-85%.
* 22 בפברואר 2016 - הוצג Google Cloud Dataproc, פתרון Hadoop ו-Spark מנוהל.
* פברואר 2018 - הוצג Google Cloud IoT Core
* אפריל 2019 - הוצג Google Anthos
* מאי 2019 - הוצג Google Cloud Memorystore
* פברואר 2021 - הוצג Google Kubernetes Engine Autopilot

==בישראל==
GCP היא אחת משתי הזוכות בפרויקט נימבוס של ממשלת ישראל, ובעקבות זאת חנכה בישראל, באוקטובר 2022, חוות שרתים מקומיות (עד למועד זה שירותי GCP בישראל ניתנו דרך שרתים בחו"ל).

==קישורים חיצוניים==

* 

==הערות שוליים==

קטגוריה:שירותי אינטרנט
קטגוריה:שירותי מחשוב ענן
כנסיית העץ בשורדשט

כנסיית העץ בשורדשט (ברומנית: Biserica de lemn din Șurdești) היא אחת מכמאה כנסיות עץ שנבנו באזור מרמורש שבצפון רומניה בין המאה ה-17 לבין המאה ה-19, ואחת מבין שמונה כנסיות מתוכן שהוכרזו כאתר המורשת העולמית כנסיות העץ במרמורש. הכנסייה שוכנת בכפר שורדשט (Șurdești), שהוא חלק מהקומונה (מעין מועצה אזורית) שיששט (Șișești). הכנסייה היא יוונית-קתולית ומוקדשת למלאכים מיכאל וגבריאל.
== היסטוריה ==
הכנסייה נבנתה בין 1721 ל-1767 בתכנונו של יון מקריה. בדומה ליתר הכנסיות באזור מאותה התקופה, הבחירה בעץ כחומר הגלם (אלון במקרה זה) נבעה מהאיסור שהטילו השלטונות האוסטרו-הונגרים על בניית כנסיות אורתודוקסיות מאבן. הכנסייה היא אחת הגבוהות מסוגה: גובה הצריח שלה 54 מטרים, וגובהה הכולל 72 מטרים. קירותיה הפנימיים של הכנסייה מעוטרים בציורי קיר מ-1783.

בתקופת השלטון הקומוניסטי ברומניה, בין 1948 ל-1990, לא הותרה פעילות בכנסייה, והיא חידשה את פעילותה לאחר נפילת המשטר. ב-1999 הכריז אונסק"ו על הכנסייה, יחד עם שבע כנסיות עץ נוספות במרמורש, כאתר מורשת עולמית.

==קישורים חיצוניים==

* [http://culturalromtour.com/insight/surdesti-monastery/ כנסיית העץ בשורדשט] באתר Cultural Romtour.

קטגוריה:רומניה: כנסיות
קטגוריה:מרמורש
גונורינצ'יים

גונורינצ'יים (שם מדעי: Gonorynchiformes) היא סדרת דגי גרם ממחלקת מקריני סנפיר שחלקם חיים במים מתוקים ואחרים בים. רבים מהם הם דגי מאכל נפוצים.

דגים אלה בעלי חוליות לצד הראשים, מה שכנראה עוזר להם לשמוע. הם בעלי פיות קטנים וחסרי שיניים והם קרוביהם של הקרפיונים.

הסדרה מכילה ארבע משפחות ושבעה סוגים.

==מיון==
*סדרה גונורינצ'יים (Gonorynchiformes)
**משפחה אַכְנָסִיִּים (Chanidae)
***סוג ומין יחיד אכנס כסוף (Chanos chanos)
**משפחה Gonorynchidae
***סוג Gonorynchus
**משפחה קנרידיים (Kneriidae)
***סוג Cromeria
***סוג ומין יחיד Grasseichthys gabonensis
***סוג Kneria
***סוג Parakneria
**משפחה Phractolaemidae
***סוג ומין יחיד Phractolaemus ansorgii

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1940
קטגוריה:טקסונים שתוארו בידי לב ברג
2033

__TOC__
== אירועים צפויים ==
* סיום הקמת המסילה המהירה של קליפורניה, הקו המהיר יחבר את לוס אנג'לס וסן פרנסיסקו ויאפשר הרחבה עתידית לסן דייגו וסקרמנטו.

== בתרבות ובאומנות ==
* לפי הסדרה "מאדים" בשנה זו מגיעה משימה מאוישת להתיישבות במאדים.

==לוח שנה==








==ראו גם==

==קישורים חיצוניים==

* 

==הערות שוליים==
ארגנטיניים

ארגנטיניים (שם מדעי: Argentiniformes) היא סדרת של דגי גרם ממחלקת מקריני סנפיר ימיים. זוהי סדרה חדשה שבעבר הייתה שייכת לסדרת הסמלטאים (Osmeriformes) והיום נחשבים לסדרה עצמאית אך קרובה אליהם. רובם הגדול חי בים וחלקם גם בעומקו.

הם מותאמים לחיים במעמקים ובעלי גוף שטוח, סנפירים קטנים, שלפוחיות ציפה קטנות, שיניים זעירות ולסתות גדולות. רובם קטנים יחסית וניזונים מטרף ימי שהם מוצאים, מפלנקטון או משאריות מזון. 

חלק מדגים אלה הם יצורים מוזרים ביותר ועיניהם אינם נראות כמו עיניים, כמו אצל המין דג עין-חבית (Opisthoproctus soleatus). 

==משפחות==
*Alepocephalidae - לעיתים משויכת לסדרה עצמאית
*Leptochilichthyidae
*Platytroctidae
*כַּסְפַּסִּיִּים (Argentinidae)
*Bathylagidae
*Microstomatidae
*אופיסטופרוקטיים (Opisthoproctidae)

==קישורים חיצוניים==

קטגוריה:בעלי חיים שתוארו ב-1996
קטגוריה:טקסונים שתוארו בידי ג. דייוויד ג'ונסון
*
פונץ' (אלבום)

פונץ הוא אלבום הבכורה של להקת פונץ' שיצא לאור ב-1991.

השיר "אני מאוהב בבחורה מבת ים" צעד במקום ה־31 במצעד השנתי של רשת ג וזכה להשמעות רבות בתחנות הרדיו.

== רשימת השירים ==

==משתתפים==

=== פונץ' ===

* יוסי בבליקי: שירה, עיבודים
* שלום גד: בס, שירה, עיבודים
* אלי שאולי: גיטרות, עיבודים
* שלומי רוזנבלום: תופים, עיבודים

=== משתתפים נוספים ===

* רונן בן־טל: עיבודים, הפקה מוזיקלית
* איתמר גפני, גיל תורן, מירון יניב, ערן שפר: טכנאי הקלטות
* איתמר גפני: מיקסים

==קישורים חיצוניים==

==הערות שוליים==

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי 1991
קטגוריה:אלבומי חברת NMC יונייטד אנטרטיינמנט
קטגוריה:קצרמר אלבומים
סמלטאים

סמלטאים (שם מדעי: Osmeriformes) היא סדרת של דגים ממחלקת מקריני סנפיר. דגי הסמלט, הם דגי מאכל חשובים במספר ארצות והם קרוביהם הרחוקים של דגי הסלמון. לדגים אלה ריח חזק אופייני.

רוב הדגים מהסדרה חיים בימים אך חלקם חיים גם בנהרות ואגמים ועדיין מסוגלים לסבול מליחות מסוימת במים. הם קרובים לסדרת הארגנטיניים שחלק ממיניה מכונים סלמטים.

אלה דגים קטנים עד בינוניים באורך 5-40 ס"מ, בעלי קשקשים כסופים, פה קצר, סנפירים קצרים ומחודדים וזנבות המחולים ל-2 אונות. מינים רבים נודדים להטיל ביצים במים מתוקים בנהרות.

==מיון==
*סדרה סמלטאים (Osmeriformes)
**תת-סדרה Galaxoidei
***משפחה Galaxiidae - לעיתים משויכים לסדרה עצמאית
***משפחה דגי סלמנדרה (Lepidogalaxiidae) - בה סוג ומין יחיד דג סלמנדרה (Lepidogalaxias salamandroides)
***משפחה Retropinnidae
**תת-סדרה Osmeroidei
***משפחה סמלטים (Osmeridae)
***משפחה Plecoglossidae - בה סוג ומין יחיד Plecoglossus altivelis
***משפחה Salangidae

==גלריה==
<gallery mode=packed>
Adult shortjaw kokopu (Galaxias postvectis), Heao Stream, Waitaanga Forest. Photo by Stella McQueen.jpg
Salangichthys microdon.jpg
Eulachon.jpg
Kuskokwim Smelt.jpg
Plecoglossus altivelis altivelis ayu.jpg
</gallery>

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
ראשניתיאים

רֹאשָׁנִיתִיִּאים (שם מדעי: Ateleopodiformes) היא סדרת של דגים ממחלקת מקריני סנפיר, בתוכה משפחה אחת רֹאשָׁנִיתִיִּים (Ateleopodidae), בתוכה 12 מינים ב-4 סוגים.

דגי אלה נפוצים בעיקר באוקיינוס האטלנטי ובים הקריבי וכן בחופי האוקיינוס השקט המערבי. הם חיים במצולות הים ונצפים לעיתים נדירות.

חוטמני הג'לי יכולים להגיע לאורך של 2 מטר והם בעלי חוטם עשוי סחוס, מה שנתן להם את השם ג'לי. הזנב שלהם קטן מאוד ועשוי מסנפירים קשים של סנפיר השת התחתון שלהם, אך יש להם סנפיר גב עבה הנוטה למעלה מאחורי הגולגולת. העיניים שלהם גדולות וקולטות כל אור שחודר למעמקים.

==מיון==
*סדרה רֹאשָׁנִיתִיִּאים (Ateleopodiformes)
**משפחה רֹאשָׁנִיתִיִּים (Ateleopodidae)
***סוג רֹאשָׁנִית (Ateleopus) - בו 4 מינים
***סוג Guentherus - בו 2 מינים
***סוג Ijimaia - בו 5 מינים
***סוג ומין יחיד Parateleopus microstomus

==קישורים חיצוניים==

==הערות שוליים==

קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
קטגוריה:כליל-גרמיים
אלפונסו החמישי, מלך לאון

אלפונסו החמישי, מלך לאון (994 - 7 באוגוסט 1028) היה מלך לאון בין השנים 999–1028.

==ביוגרפיה==
אלפונסו החמישי נולד בשנת 994 להוריו ברמודו השני, מלך לאון ואלווירה מקסטיליה, מלכת לאון. ב-999 מת אביו ברמודו השני, מלך לאון, ואלפונסו עלה לשלטון במקומו. בתחילה שלטו בשמו כעוצרים אמו ומננדו גונזאלס, אולם לאחר מותו של גונזאלס בשנת 1008 תפס אלפונסו את השלטון.

אלפונסו ארגן מחדש את הממלכה, לאחר תקופה של מלחמת אזרחים וכיבושים מוסלמיים. ב-7 באוגוסט 1028 נהרג אלפונסו מפגיעת חץ במהלך המצור על העיר המוסלמית ויזאו, ובנו ברמודו השלישי, מלך לאון עלה לשלטון במקומו.

==משפחתו==
בשנת 1013 התחתן אלפונסו עם אלווירה מננדס, בתו של מננדו גונזאלס, ממנה נולדו לו שני ילדים:
* סאנצ'ה מלאון (1014–1067), התחתנה עם פרננדו הראשון, מלך לאון
* ברמודו השלישי, מלך לאון (1015–1037)

בשנת 1023 התחתן אלפונסו עם אורקה מפמפלונה, אחותו של סנצ'ו השלישי, מלך נווארה, ממנה נולדה לו בת אחת:
* חימנה אלפונסו (1023–1037)

==קישורים חיצוניים==

* [https://en.wikisource.org/wiki/1911_Encyclop%C3%A6dia_Britannica/Alphonso אלפונסו החמישי, מלך לאון] באתר אנציקלופדיה בריטניקה
* 

קטגוריה:אצולה ספרדית
קטגוריה:מלכי לאון
קטגוריה:ילידי 994
קטגוריה:נפטרים ב-1028
דייוויד אורטיז

דייוויד אורטיז (בספרדית: David Ortiz, ידוע בכינויו Big Papi; נולד ב-18 בנובמבר 1975) הוא שחקן בייסבול לשעבר אמריקאי-דומיניקני ששיחק בקבוצות מינסוטה טווינס ובוסטון רד סוקס מליגת ה-MLB. 

אורטיז נבחר 10 פעמים למשחק האולסטאר של ה-MLB, זכה עם בוסטון רד סוקס שלוש פעמים בוורלד סיריס, נבחר ל-MVP של הוורלד סיריס ב-2013, והוא חבר במועדון חובטי 500 הום ראנס.

ב-2022 נבחר להיכל התהילה של הבייסבול.

==ביוגרפיה==
אורטיז נולד בסנטו דומינגו שברפובליקה הדומיניקנית. ב-1992 חתם על חוזה בקבוצת הבייסבול האמריקאית סיאטל מארינרס ושיחק בקבוצת המשנה שלה. 

ב-1996 עבר למינסוטה טווינס ורשם את הופעת הבכורה שלו בליגת הבייסבול הבכירה בספטמבר 1997. הוא שוחרר ממינסוטה לאחר שש עונות בהן השיג במצטבר 58 הום ראנס, 238 RBIs (נקודות שהושגו מחבטות) ב-455 משחקים. 

בתחילת 2003 הצטרף לקבוצת בוסטון רד סוקס ושיחק בעמדת החובט הייעודי (Designated hitter) ובעמדת הבסיס הראשון, בבוסטון זכה לכינוי "ביג פאפי". הוא סיים את העונה עם 31 הום ראנס ו-101 RBIs, בוסטון הודחה בגמר האמריקן ליג על ידי ניו יורק יאנקיז. ב-2004 היה שחקן מפתח ברד סוקס שזכתה בוורלד סיריס לראשונה לאחר 86 שנים. אורטיז השיג בעונה זו 41 הום ראנס, 139 RBIs וממוצע חבטות של 0.301. הוא נבחר במהלך העונה לראשונה למשחק האולסטאר של הליגה. בעונת 2005 סיים שני בבחירה ל-MVP של האמריקן ליג וב-2006 סיים שלישי. בעונת 2007 זכה עם הרד סוקס באליפות נוספת לאחר ניצחון בוורלד סיריס על קולורדו רוקיס. בעונת 2013 הוביל את הרד סוקס לזכייה שלישית ב-10 שנים בוורלד סיריס וזכה בתואר MVP של הסדרה. לפני עונת 2016 הודיע כי תהיה זו עונתו האחרונה בליגה. את העונה סיים עם 38 הום ראנס ו-127 RBIs (מקום ראשון בליגה). 

אורטיז נשוי ואב לשלושה. ביוני 2019 נפצע באורח קשה מירי בגבו בידי מתנקש, אך החלים.

==קישורים חיצוניים==

==הערות שוליים==

קטגוריה:שחקני בייסבול אמריקאים
קטגוריה:שחקני בייסבול דומיניקנים
קטגוריה:חברי היכל התהילה של הבייסבול
קטגוריה:שחקני בוסטון רד סוקס
קטגוריה:שחקני מינסוטה טווינס
קטגוריה:זוכי פרס ה-MVP של הוורלד סיריס
קטגוריה:שחקני בסיס ראשון
קטגוריה:חובטים נבחרים
קטגוריה:אמריקאים שנולדו ב-1975
קטגוריה:דומיניקנים שנולדו ב-1975
סטומיי תהומות

סטומיי תהומות המכונים גם דגי דרקון (שם מדעי: Stomiiformes) היא סדרת של מקריני סנפיר החיים בעומקים באוקיינוסים השונים, בעיקר באזורים חמימים. הגדול שבבני הסדרה יכול להגיע לאורך 50 ס"מ.

== מאפיינים ==
יצורים אלה קטנים, רזים ובעלי מראה מפלצתי מאוד. לרובם שיניים חדות שיוצאות החוצה מהלסתות, שאינן נסגרות, גופם ארוך ומתפתל כמו נחש והסנפירים קצרים. לרבים מהם אורות על פני גופם ולחלקם חוטים זוהרים המושכים מזון לעבר פיהם. הם יכולים לקטול כל יצור קטן שעובר שם ולטרוף דג ששוקל יותר מהם. הגדול שבבני הסדרה יכול להגיע לאורך 50 ס"מ. 
סטומיי תהומות
דגים מסוימים חיים בלהקות העולות כל לילה אל פני המים כדי לחפש מזון, חלקם של יצורי תהומות קטנים יותר וגם הם עולים בלילה. הם בתורם מושכים טורפים כמו דגים גדולים יותר, לווייתנים ועופות ים. הלהקות חוזרות למעמקים בבקרים.

==מיון==
*סדרה סטומיי תהומות (Stomiiformes)
**תת-סדרה Gonostomatoidei
***משפחה גונוסטומטיים (Gonostomatidae)
***משפחה קוֹפִיצָנִיִּים (Sternoptychidae)
**תת-סדרה Phosichthyoidei
***משפחה זְהַרְנוּנִיִּים (Phosichthyidae)
***משפחה לֹעִיתִיִּים (Stomiidae)

==גלריה==
<gallery>
קובץ:Head of a pacific Viperfish 4037.jpg|ראש של צפע ימי
קובץ:Stneb u0.jpg
קובץ:Messina Straits Argyropelecus hemigymnus.jpg
</gallery>

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1909
קטגוריה:טקסונים שתוארו בידי צ'ארלס טייט רגן
פנסאים

פנסאים (שם מדעי: Myctophiformes) היא סדרה של מקריני סנפיר החיים בעומק האוקיינוס. בסדרה זו שתי משפחות אבל רוב המינים נמצאים במשפחת האורנוניים (Myctophidae) המונה מעל 30 סוגים לעומת המשפחה אורנונים כהי סנטר (Neoscopelidae) בה רק שלושה סוגים.

דגים אלה הם קטנים ודקים ובעלי ראש מגודל הכולל עיניים גדולות המוארות על ידי הארה ביולוגית בקדמתם. פיהם נמצא היישר מתחת לעיניים והוא גם גדול מאוד. סנפיר הגב והשת מגודלים ועוזרים לדגים לנוע במהירות. 

דגים אלה חיים בעומק הים ועולים לעיתים נדירות. עם זאת הם מתקבצים בלהקות בעלי החיים הגדולים ביותר, ומספרם בקבוצה מגיע ל-550-660, מעל 50% מכמות דגי האוקיינוס. הם ניזונים בעיקר מקריל ונפוצים גם באוקיינוס הדרומי.

==מיון==
*סדרה פנסאים (Myctophiformes)
**משפחה אוֹרְנוּנִיִּים (Myctophidae) 
**משפחה אורנונים כהי סנטר (Neoscopelidae)

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1911
קטגוריה:טקסונים שתוארו בידי צ'ארלס טייט רגן
דגים מזוקנים

דגים מזוקנים (שם מדעי: Polymixiiformes) הם סדרת דגים ימיים בעלי משפחה יחידה, דגים מזקינים ובתוכה סוג יחידי, דג מזוקן. בסוג זה קיימים 10 מינים. הדגים קרויים כך עקב הבינים הארוכים שמתחת ללסתם היוצרים צורת זקן.

דגים אלה נחשבים כיום לסדרה יחידה וגם יחידה בעל-סדרת Polymyxiomorpha, אך מיונם השתנה הרבה פעמים והם שויכו קודם לכן לסדרת הברקנאים.

דגים אלה חיים במצולות האוקיינוסים הטרופיים והסובטרופיים בעומק של עד 800 מטר. הם קטנים ברובם אך נתפסו גם פרטים באורך 40 ס"מ.

==מינים==
*Polymixia berndti
*Polymixia busakhini
*Polymixia fusca 
*Polymixia japonica 
*Polymixia longispina
*Polymixia lowei
*Polymixia nobilis
*Polymixia salagomeziensis
*Polymixia sazonovi
*Polymixia yuri

==קישורים חיצוניים==

* 
* 

קטגוריה:כליל-גרמיים
קרפדנוניים

קרפדנוניים או קַרְפַּדָּגִיִּים (שם מדעי: Batrachoididae) היא סדרה של דגי גרם טורפים בעל לסתות גדולות ורחבות כמו של קרפדה. 

דגים אלה מתחבאים בחול או בבוץ של קרקעית הים בהסוואה ואורבים לטרף קטן החולף בסביבתם. טרף זה יכול להיות תולעת, רכיכה, סרטן או דג אחר. ברגע שטרף מגיע לטווח תקיפה הם בולעים אותו.

הקרפדנונים יכולים לנשום מחוץ למים עד 24 שעות ובמקרים רבים הם יוצאים בעת השפל מהמים לחפש מזון. הם מחפשים גם מתחת לבקיעים בסלעים בחיפוש אחר טרף נחבא. אורכם מגיע מ-7 ל-57 סנטימטרים.

לקרפדנונים רבים ישנם קוצים ארסיים על הסנפירים הגביים. בעת סכנה הם פורשים את הקוצים מול הטורפים ומרתיעים אותם. אם זה לא עוזר הארס הכואב ירתיע את התוקפים.

==מיון==
*סדרה קרפדנוניים (Batrachoidiformes)
**משפחה קרפדנונים (Batrachoididae)
***תת-משפחה Batrachoidinae 
****סוג Amphichthys
****סוג Batrachoides
****סוג Opsanus
****סוג ומין יחיד Potamobatrachus trispinosus
****סוג Sanopus
****סוג ומין יחיד Vladichthys gloverensis
***תת-משפחה Halophryninae
****סוג Allenbatrachus
****סוג Austrobatrachus 
****סוג Barchatus 
****סוג Batrachomoeus 
****סוג Batrichthys 
****סוג ומין יחיד Bifax lacinia
****סוג Chatrabus
****סוג Colletteichthys
****סוג ומין יחיד Halobatrachus didactylus
****סוג Halophryne 
****סוג Perulibatrachus
****סוג ומין יחיד Riekertia ellisi
****סוג Triathalassothia 
***תת-משפחה Porichthyinae
****סוג ומין יחיד Aphos porosus
****סוג Porichthys 
***תת-משפחה Thalassophryninae 
****סוג Daector 
****סוג Thalassophryne

== גלריה ==
<gallery widths="200px" heights="200px" perrow="3">
קובץ:Fish4371 - Flickr - NOAA Photo Library.jpg
קובץ:Sanopus splendidus.jpg
קובץ:Opsanus tau.jpg
</gallery>

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1896
קטגוריה:טקסונים שתוארו בידי דייוויד סטאר ג'ורדן
*
קטגוריה:דגים ארסיים
פרקופסיים

Aphredoderus sayanus
פרקופסיים (שם מדעי: Percopsiformes) הם סדרת דגים ממחלקת מקריני סנפיר. בסדרה 10 מינים בתוך 3 משפחות ו-7 סוגים, רובם מונוטיפיים.

דגים אלה חיים במערות והם כמעט עיוורים ואיבדו את צבעם כמעט לגמרי, אם כי מספר מינים נראים אחרת, דומים יותר לדגי סלמון. הם חיים בנהרות בצפון אמריקה ליד מערות, חלקם בעומק המערות.

אורכם הממוצע של דגים אלה הוא 5-20 ס"מ.

==מיון==
*סדרה פרקופסיים (Percopsiformes)
**משפחה Amblyopsidae
***סוג Amblyopsis - בו 3 מינים
***סוג ומין יחיד Chologaster cornuta
***סוג ומין יחיד Forbesichthys agassizii
***סוג ומין יחיד Speoplatyrhinus poulsoni
***סוג ומין יחיד Typhlichthys subterraneus
**משפחה Aphredoderidae
***סוג ומין יחיד Aphredoderus sayanus
**משפחה Percopsidae
***סוג Percopsis - בו 2 מינים

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1940
קטגוריה:טקסונים שתוארו בידי לב ברג
קטגוריה:כליל-גרמיים
קטגוריה:דגי מערות
ג'בע (נפת אל-קודס)

ג'בע (בערבית: جبع) הוא כפר ערבי-מוסלמי בנפת אל-קודס של רשות הפלסטינית, כ-4 ק"מ מדרום מזרח לרמאללה. ג'בע מזוהה עם העיר המקראית גבע, המוזכרת בתנ"ך כעיר כהנים בנחלת שבט בנימין. ב-1984, הוקמה בסמוך ההתנחלות גבע בנימין (אדם) הקרויה על שם גבע המקראית. בשנת 2012 התגוררו בג'בע כ-4,200 תושבים.

==היסטוריה==

הממצאים הארכאולוגיים בכפר מעידים כי הכפר מיושב ברצף החל מתקופת הברזל. במקום נלקטו חרסים מתקופת הברזל א' (2%), תקופת הברזל ב' (23%), ההלניסטית (22%), הרומית (10%), הביזנטית (4%), ימי הביניים (5%), והעות'מאנית (14%).<ref name=":2"></ref>

מקובל לזהות את היישוב הקדום בכפר לעיר גבע, אחת מן הערים בנחלת שבט בנימין שהועברו לשבט לוי. בתנ"ך מוזכר כי אסא מלך יהודה ביצר את העיר, ושרידי הביצורים של אסא התגלו בכפר. בגרעין הכפר נמצאה ידית ועליה טביעת חותמת "למלך".<ref name=":2" />

בכפר התגלו גם שרידים של יישוב יהודי פרוז מימי בית המקדש השני, שנחרב בזמן מרד בר כוכבא, זאת ידוע לאחר שבכפר נמצאו שרידי מחילות מסתור מימי מרד בר כוכבא. כמו כן, התגלו ממצאים ארכאולוגיים מהתקופה הפרסית, התקופה הביזנטית והתקופה הערבית הקדומה.

שרידי מגדל תצפית בן שתי קומות ובו אשנב ירי מצוי בגרעין הקדום של הכפר.<ref name=":2" /> רבות מאבני הבניין של היישובים הקדומים משמשות לבניין בכפר המודרני בשימוש משני, ובבנייני הכפר נמצאו פריטים אדריכלים כדוגמת מזוזות, חוליות עמודים, כותרות ואבני סף. סביב הכפר שרידי קברים רבים, חלקם סחופים, גתות, בורות מים ובריכות חצובות.<ref name=":2" />

=== העת החדשה ===
הכפר הופיע (בשם "[ג'בע] אל-בטיח") במרשם המס העות'מאני של שנת 1596, שם הכפר מופיע כחלק מהנפה (נאחיה) של ג'בל קודס במחוז (ליוה) של ירושלים, ונמנתה בו אוכלוסייה של 51 משקי בית, כולם מוסלמים. התושבים שילמו מס קבוע של 33.3% על מוצרים חקלאיים, ובהם חיטה, שעורה, עצי זית, עיזים וכוורות, בנוסף להכנסות מזדמנות, סך הכל ל-9,442 אקצ'ה. 1/6 מהרווחים הועברו לווקף המוסלמי.<ref>Ben-Arieh, 1985, p. [http://www.ybz.org.il/_Uploads/dbsAttachedFiles/Article_36.8.pdf 90]</ref><ref>Hütteroth and Abdulfattah, 1977, p. 116, has not identified it</ref><ref>Toledano, 1984, p. 294, has Jaba al-Battikh at location 35°15′30″E 31°51′30″N. He further thinks the name could come from the nearby cave of Mugarat al-Battikh (cave of the melon), see Palmer, 1881, p. [https://archive.org/stream/surveyofwesternp00conduoft#page/322/mode/1up 322]</ref>

הסכמי רודוס בתום מלחמת העצמאות הותירו את הכפר בשטח ממלכת ירדן. במלחמת ששת הימים נכבש הכפר על ידי צה"ל. בהסכמי אוסלו נקבע כי מרבית שטח הכפר יוגדר כשטח B, ושוליו הדרום-מזרחיים הם שטח C.

==גאוגרפיה==
הכפר ממוקם על כביש 60, בצומת שבו הוא מתחבר לכביש 437 (המוכר כ"כיכר אדם" ע"ש ההתנחלות הסמוכה). בסמוך לכפר שוכן הכפר א-ראם.

מתחת למסגד הכפר מצוי אתר "נבי יעקוב" (או "סידנא יעקוב") ובו מערה. לפי המסורת המקומית, מערה זו היא מקום קבורתו של יעקב, והיא מגיעה עד לירושלים. בעבר נהגו תושבי הסביבה לנדור נדרים במקום וכן להישבע תחת כנפי עץ הזית העתיק הסמוך. מסורת זו ייחודית לסביבת הכפר ונבדלת מהמסורת המקובלת באסלאם, לפיה יעקב נקבר במערת המכפלה.<ref></ref>

חלק מאדמות הכפר מצויות בתוך שטח ההתנחלות הסמוכה גבע בנימין, ולכן שטחים אלו אינם בנויים.
==קישורים חיצוניים==

==הערות שוליים==

קטגוריה:אתרים ארכאולוגיים יהודיים בארץ ישראל
קטגוריה:הרשות הפלסטינית: יישובים
קטגוריה:נפת אל-קודס
קטגוריה:יישובים ערביים המשמרים שם עברי
מיכאילו ריסטיץ'

מיכאילו ריסטיץ (בסרבית: Михаило Ристић; נולד ב-31 באוקטובר 1995) הוא כדורגלן סרבי המשחק בעמדת המגן השמאלי בקבוצת סלטה ויגו.

==קריירה==
ריסטיץ' נולד בביילינה שבבוסניה והרצגובינה. בנעוריו שיחק בין היתר במחלקת הנוער של קבוצת הכוכב האדום בלגרד. תוך זמן קצר היה לאחד השחקנים הטובים ביותר מבין כל מחלקות הנוער של המועדון והוא אף זומן בסוף עונת 2012/2013 לשחק בקבוצת הבוגרים תחת המאמן הפורטוגלי ריקרדו סה פינטו כנגד קבוצת ויבודינה נובי סאד. למרות זאת הוא לא זכה לערוך את הופעת הבכורה שלו באותו המשחק וישב על הספסל. כמה חודשים מאוחר יותר ביולי 2014 הוא חתם בקבוצת הבוגרים של הכוכב.

==תארים==
;הכוכב האדום בלגרד
* אליפות סרביה (2): , 

;בנפיקה ליסבון
* אליפות פורטוגל: 2022/2023
* הסופר קאפ הפורטוגלי: 2023

==קישורים חיצוניים==

קטגוריה:כדורגלנים סרבים
קטגוריה:קשרי כדורגל סרבים
קטגוריה:מגני כדורגל סרבים
קטגוריה:כדורגלני הכוכב האדום בלגרד
קטגוריה:כדורגלני קרסנודאר
קטגוריה:כדורגלני ספרטה פראג
קטגוריה:כדורגלני מונפלייה
קטגוריה:כדורגלני בנפיקה ליסבון
קטגוריה:כדורגלני סלטה ויגו
קטגוריה:כדורגלני נבחרת סרביה
קטגוריה:סרבים שנולדו ב-1995
הר פרנסוס

הר פרנסוס (ביוונית: Παρνασσός) נמצא במרכז יוון ומתנשא מעל דלפי, צפונית למפרץ קורינתוס.

במיתולוגיה היוונית מוכר ההר כמקודש לדיוניסוס ולטקסים לכבודו, וכן לאל אפולו ולנימפות שלו. כמו כן מסופר על המוזות שהתגוררו בהר.

==גאוגרפיה וגאולוגיה==
פרנסוס הוא אחד ההרים הגבוהים ביוון. הוא נמצא במרכז יוון ומשתייך מוניציפלית לשלוש יחידות אזוריות: בויאוטיה, פתיאוטיס ופוקיס. גובהו הוא 2,457 מטרים והוא מתנשא 1,590 מטרים מעל השטח סביבותיו. פסגתו הגבוהה ביותר נקראת ליאקוראס (Liakouras).

ההר עשוי אבן גיר והוא מכיל מרבצי בוקסיט. מכרות בוקסיט פועלים בהר מאז שנות ה-30 של המאה ה-20, דבר שגרם נזק אקולוגי לחלקו.

==מיתולוגיה==
ההר קרוי על שמו של פרנסוס שהיה בנה של הנימפה קלאודורה והאדם קלאופומפוס. פרנסוס הקים עיר על ההר, אולם היא נהרסה במבול. אורפאוס התגורר על ההר כאשר הוא פגש את אפולו שחיזר אחר הנימפה תאליה. על פי הספר מטמורפוזות של אובידיוס, לאחר המבול נחתה ספינתו של דאוקליון על פסגת הר פרנסוס. אורסטס ברח והסתתר בהר לאחר שרצח את מאהבה של אימו. על פי המסופר באודיסיאה, אודיסאוס נפצע ברגלו מחזיר בר שצד בהר פרנסוס. פרנסוס הוא גם ביתו של פגסוס, הסוס המכונף.

===שימוש מודרני בשם פרנסוס===
בדומה לגרסאות שמספרות על הר הליקון כמקום משכנן של המוזות וכתוצאה מכך כבית למוזיקה, לשירה וללימוד, כך גם השם פרנסוס משמש לתיאור תכונות אלו, כגון אסכולת הפארנאס שנקראת על שמו. כך גם רובע מונפרנאס בפריז שנקרא על שם ההר והמוזות שדרות בו. גם הספר פרנסוס על גלגלים רומז לשם ההר כמקור הספרות והלימוד.

==פארק לאומי==
ב-1938 הוכרז אזור נרחב מההר כפארק לאומי במטרה לשמר את המגוון במיני החי והצומח בו. גדלים בו שישה מינים אנדמיים בהם מין אשוח ומין מסדרת בקעצוראים. 

כמו כן קיימים בהר אתרים לגלישת סקי.

==קישורים חיצוניים==

* 

==הערות שוליים==

קטגוריה:יוון: הרים
אלפונסו הרביעי, מלך לאון

אלפונסו הרביעי, כונה גם הנזיר (890 - אוגוסט 933) היה מלך לאון בין השנים 926–931, ומלך גליסיה השנים 929–931.

==ביוגרפיה==
אלפונסו הרביעי נולד בשנת 890 להוריו אורדוניו השני, מלך לאון ואלווירה מננדס. לאחר מותו של אביו בשנת 924, עלה דודו פרואלה השני, מלך לאון לשלטון. לאחר מותו בשנת 925 פתחו אלפונסו ואחיו במלחמה נגד אלפונסו פרואלס בנו של פרואלה השני, ולאחר ניצחונם בשנת 926 חילקו את הממלכה ביניהם: סנצ'ו הראשון, מלך גליסיה קיבל את ממלכת גליסיה, ואלפונסו קיבל את ממלכת לאון. בשנת 929 מת אחיו סנצ'ו הראשון, מלך גליסיה, ואלפונסו ירש אף את ממלכת גליסיה.

בשנת 931 התפטר אלפונסו מהשלטון בעקבות מות אשתו, ואחיו רמירו השני, מלך לאון עלה לשלטון במקומו. בשנת 932 התחרט אלפונסו על התפטרותו, וניסה להשתלט מחדש על הממלכה בסיוע בן דודו אלפונסו פרואלס, אולם אלפונסו הובס, ולאחר שעוור נשלח למנזר, שם שהה עד מותו באוגוסט 933.

==משפחתו==
אלפונסו התחתן עם אונקה סאנצ'ס מפמפלונה, בתו של סנצ'ו הראשון, מלך פמפלונה, ממנה נולדו לו שני ילדים:
* אורדוניו הרביעי, מלך לאון (925–962)
* פרואלה (מתה בשנת 958)

==קישורים חיצוניים==

* אלפונסו הרביעי, מלך לאון באנציקלופדיה בריטניקה
* 

קטגוריה:אצולה ספרדית
קטגוריה:מלכי לאון
קטגוריה:ילידי 899
קטגוריה:נפטרים ב-933
ויקטור זאס

ויקטור זאס (באנגלית: Victor Zsasz) הוא דמות בדיונית של נבל-על המופיע בחוברות הקומיקס באטמן ביקום DC קומיקס. הדמות הופיעה לראשונה בחוברת Batman: Shadow of the Bat #1 מיוני 1992 ונוצרה על ידי הכותב אלן גרנט והמאייר נורם ברייפוגל.

ויקטור זאס הוא רוצח סדרתי חולה נפש, שנוהג לחתוך את עצמו בהתאם לקרבנותיו. זאס הוא בנם של זוג הורים עשירים, שמותם הכניס אותו לדיכאון וגרם לו להפסיד את כספו בהימורים. לילה אחד, לאחר שהפסיד את כל כספו בהימורים בקזינו של הפינגווין, זאס החליט להתאבד באמצעות קפיצה מגשר גות'אם לאחר שהגיע למסקנה כי חייו ריקים ומונעים בידי תשוקות. הוא הותקף לפני התאבדותו בידי חסר בית, שביקש ממנו כסף מוקדם יותר באותו הערב ונענה בשלילה. זאס לקח מחסר הבית את הסכין, והגיע לתובנה כי חיי הכל חסרי משמעות, ואף אדם לא חשוב. זאס דקר את חסר הבית כ"מתנה" על הצלתו, והחליט להקדיש את חייו ל"שחרורם" של אנשים מקיומם חסר המשמעות.

הוא אובחן כחולה נפש, ונשלח למוסד ארקהם אסיילום. הוא נהג לברוח מתאו במהלך הלילה, להמשיך ברציחותיו ולחזור לקראת הבוקר לארקהם. הוא מביא את מנהל הכלא ג'רמיה ארקהם לרמת אי-שפיות במסגרת הטיפולים האישיים במוסד, אך לבסוף נתפס ומובס בידי באטמן ונייטווינג. במהלך השנים, זאס נהיה לאחד מהחברים בגלריית הנבלים של באטמן, ולקח חלק באירועים שונים ביקום DC, לרבות "נפילתו של אביר", "הקרב על הגלימה" ו"רוע נצחי".

את דמותו של ויקטור זאס בסרט הלייב אקשן "באטמן מתחיל" גילם הזמר טים בות'. השחקן אנתוני קאריגן מגלם את דמותו בסדרת הלייב אקשן "גותהאם", ודני ג'ייקובס דיבב את דמותו בסדרת משחקי ארקהם. בסרט "ציפורי הטרף: והארלי קווין המהממת" גילם אותו השחקן כריס מסינה. 

== קישורים חיצוניים ==
* 
* [http://dc.wikia.com/wiki/Mister_Zsasz דף הדמות] בפרויקט ויקיה של DC קומיקס

קטגוריה:נבלי-על ב-DC קומיקס
קטגוריה:רוצחים סדרתיים בדיוניים
קטגוריה:באטמן: דמויות
סורביטול

סורביטול (או glucitol) הוא סוכר אלכוהולי המשמש כממתיק מלאכותי בעל מטבוליזם איטי במיוחד בגוף האדם. סורביטול הוא חלק מקבוצת הסוכרים הכוהליים (ה-polyols), שהם סוכרים טבעיים. הממתיק סורביטול קיים באבוקדו, באצות אדומות, בפירות יער, ובפירות שונים כגון תפוחים, אגסים, שזיפים ודובדבנים.

הסורביטול בנוי מכ-60% סוכרוז. בזכות המאפיינים שלו, נמצא בשימוש נרחב בתעשיית המזון בתור ממתיק. היתרון המשמעותי בשימוש בסורביטול כממתיק הוא שחיידקים הגורמים לעששת אינם מסוגלים לעשות בו את חילוף החומרים. בזכות התכונה של שמירה על המים הוא משמש למניעת התייבשות של מזון חשוף לאוויר.

הממתיק חסר תופעות לוואי בכללות, אך לעיתים יכול לגרום לשלשול. השימוש בו, עם זאת, לא מומלץ לילדים מתחת לגיל שנה. הסורביטול הופך, בתוך האורגניזם האנושי, חד-סוכרים (בעיקר פרוקטוז) ללא התערבות של אינסולין ולכן יכול להיות נוכח בתזונה של סוכרת. עוצמת המתיקות של סורביטול היא כ- 60% מעוצמת המתיקות של סוכר והערך הקלורי שלו נמוך מזה של סוכר (2.4 קק"ל/g). החומר יכול להיות מסונתז במעבדה

:: 400x400 פיקסלים

== לקריאה נוספת ==
* קיי. פי. סי. Vollhardt, N. E. Schore , כימיה אורגנית. Zanichelli. 
* W. H. בראון, C. S. פוט, ב. ל אייברסון, כימיה אורגנית. EdiSES 
* <cite class="citation libro" style="font-style:normal"> אשיל מוזיקה:; וינצ 'נזו Pedicino, מילון, מזון תזונה, מילאנו, א. בחיים: מוזיקה, 1986, עמ'.&#x20;787.</cite>
* [https://www.monashfodmap.com/blog/what-are-polyols/ What are the Polyols?], פוסט מהבלוג הרשמי של אוניברסיטת מונאש מאוסטרליה, בה פותחה דיאטת שמבוססת על בדיקת רגישות לקבוצות סוכרים שונות, ביניהן קבוצת ה-polyols

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תוספי מזון
קטגוריה:תחליפי סוכר
גליזה 65

{| align="left"
|

|-
|

|-
|

|}

גליזה 65 (מגרמנית: Gliese 65), נקרא גם לוּיטן 726-8 הוא כוכב כפול המורכב מזוג ננסים אדומים הנמצאים במרחק של 8.7 שנות אור ממערכת השמש בקבוצת הכוכבים לווייתן. זו אחת ממערכות הכוכבים הקרובות ביותר לכדור הארץ אך בהירותה הנמוכה לא מאפשרת להבחין בה ללא טלסקופ. המערכת התגלתה בשנת 1948 על ידי האסטרונום ההולנדי וילם יקוב לויטן שהכניס אותה תחת הציון Luyten 726-8 לקטלוג הכוכבים בעלי תנועה עצמית גדולה, שכן המערכת נעה ביחס לשאר הכוכבים במהירות זוויתית של 3.37 שניות קשת בשנה. לויטן עצמו גילה יותר מאוחר שמדובר בזוג כוכבים ולא בכוכב בודד.

==מאפיינים==
שני הננסים מקיפים זה את זה במסלול אליפטי כך שהמרחק ביניהם משתנה מ-2.1 יחידות אסטרונומיות ועד ל-8.8 יחידות אסטרונומיות וזמן ההקפה הוא 26.5 שנים. שני בני הזוג הם כוכבי הבזק ולכן קיבלו שניהם גם ציון של כוכבים משתנים. גליזה 65 A נקרא גם BL בלווייתן וגליזה 65 B נקרא גם UV בלווייתן.
===גליזה 65 A===
גליזה 65 A הוא ננס אדום מסוג ספקטרלי M5.6Ve עם מסה של כעשירית מסת שמש, רדיוס של כ-0.14 רדיוס שמש וטמפרטורת פני השטח שלו היא כ-2,800 קלווין. הוא מאיר בעוצמה של כ-50 מיליוניות מעוצמת ההארה של השמש באור נראה, אך יותר מפי 20 מכך באור תת-אדום. מסתו הנמוכה קרובה מאוד לגבול התחתון שמאפשר היתוך גרעיני של מימן ולו הייתה נמוכה ב-20% הוא היה ננס חום. לויטן עצמו גילה את ההשתנות של גליזה 65 A קצת אחרי גילויו, וזיהה שהוא כוכב משתנה מתפרץ מסוג כוכב הבזק ובשל כך קיבל הכוכב את הציון BL בלווייתן. לעומת זה לויטן לא זיהה שגם בן הזוג הוא כוכב הבזק, למרות שההתפרצויות של גליזה 65 B חזקות בהרבה.

===גליזה 65 B===
גליזה 65 B הוא ננס אדום מסוג ספקטרלי M6Ve עם מסה ורדיוס כמעט זהים לאלו של גליזה 65 A, אך טמפרטורת פני השטח שלו מעט נמוכה יותר והיא כ-2,670 קלווין ומשום כך עוצמת ההארה שלו נמוכה יותר והוא מאיר בעוצמה של כ-32 מיליוניות מעוצמת ההארה של השמש באור נראה (וכמו גליזה 65 A, הרבה יותר מכך באור תת-אדום). מעט אחרי שלויטן גילה את היותו של גליזה 65 A כוכב משתנה, גילו האסטרונומים אלפרד ג'וי ומילטון הומסון שגם גליזה 65 B משתנה והוא קיבל את הסימון UV בלווייתן. מהר מאוד התברר שההתפרצויות של UV בלווייתן חזקות בהרבה משל BL בלווייתן והשינוי בבהירות שלו מגיע עד ל-6 דרגות בהירות, כלומר הבהירות גדלה פי 250 ומגיעה לדרגת בהירות 6.8. בשל ההתפרצויות הדרמטיות שלו, הפך UV בלווייתן לאב-טיפוס של כוכבי הבזק והם נקראים על שמו גם "משתני UV בלווייתן".

==סביבה==
גליזה 65 נמצא במרחק של כ-2.9 שנות אור מהכוכב τ בלווייתן, שנראה ממנו ככוכב בהיר במיוחד עם דרגת בהירות נראית 0.4. ניתן להיעזר בקרבה זו על מנת לאתר את גליזה 65 באמצעות טלסקופ, כ-2.3 מעלות מדרום-דרום-מערב ל-τ בלווייתן. במרחק של כ-3.5 שנות אור מגליזה 65 נמצא כוכב ההבזק YZ בלווייתן, אך הוא לא ניתן לראייה בעין אנושית ללא ציוד עזר ממרחק זה. במרחק של כ-5 שנות אור ממנו נמצא הכוכב ε בארידנוס. גליזה 65 נע בכיוונו ובעוד כ-31,500 שנים הוא יחלוף במרחק קטן משנת אור אחת ממנו ואז ε בארידנוס יראה ממנו ככוכב בהיר במיוחד עם בהירות מדרגה 1.5-. לפני כ-29,000 שנים היה גליזה 65 במרחק של כ-7.2 שנות אור ממערכת השמש, אך מאז הוא הולך ומתרחק וכיום ממרחק של 8.7 שנות אור, השמש תראה ממנו ככוכב בהיר למדי עם דרגת בהירות 2.

==קישורים חיצוניים==

* 

==הערות שוליים==

קטגוריה:ננסים אדומים
קטגוריה:כוכבי הבזק
קטגוריה:כוכבים כפולים
קטגוריה:קבוצת הכוכבים לווייתן
קטגוריה:כוכבים קרובים
65
קטגוריה:קטלוג לויטן